###

Revision History
Revision $Revision: 2562 $ | 2008-02-20 | kost

Luftpenselen er den digitale varianten av ulike former for luftverktøy som blir brukte for å legge farge på biletet. Dette verktøy er spesielt hendig når du skal teikne med mjuke strekar.

####

Du kan hente fram dette verktøyet på fleire måtar:

- frå biletmenyen via Verktøy → Teikneverktøy → Luftpensel,

- ved å klikke på symbolet i verktøykassa

- eller med tastesnarvegen A (for “Air”).

####

Ctrl

  Ctrl a endrar luftpenselen til ein fargeplukkar.

Shift

  Shift-tasten gjer at luftpenselen teiknar rette linjer. Held du nede Shift medan du klikkar på venstre museknapp, vil det bli teikna ei rett linje frå det punktet du sist klikka på og til det nye klikkpunktet. Du kan halde fram med nye klikk.

####

Du får fram verktøyinnstillingane for luftpenselen ved å klikka på (eller i noen tilfelle dobbeltklikka på) symbolet i verktøykassa.

Dekkevne, pensel, skalering, trykkfølsemd, uttoning, sitring

  Sjå felles innstillingar for teikneverktøya.

Modus, Bruk farge frå fargeovergang

  Sjå felles innstillingar for teikneverktøya.

Grad

  Med denne glidebrytaren kan du bestemme kor stor dysa til sprøytepistolen skal vere, dvs. fargemengda penselen skal gi frå seg. Dess høgare tal, dess meir farge på kortare tid. (Burde heitt “dyse”, men det er ikkje avsett plass til dette i kjeldeteksten).

Trykk

  Med denne glidebrytaren kan du bestemme lufttrykket, dvs. kor mykje farge penselen skal gi frå seg i kvart strøk. Dess høgare tal, dess mørkare vil kvart strøk bli.